इन दोनों की जोड़ी के एक और साथी थे, वरिष्ठ बीजेपी नेता मुरली मनोहर जोशी। एक बार एक इंटरव्यू में पत्रकारों ने अटल बिहारी वाजपेयी से पूछा, "अटल-आडवणी की जोड़ी में जोशी को क्यों नहीं शामिल किया जा रहा है। जोड़ी को तिकड़ी में बदलने की जगह जोड़ी को ही क्यों प्रमोट किया जा रहा है। क्या इस तरह मुरली मनोहर जोशी को इग्नोर नहीं किया जा रहा है।" इसका अटल बिहारी वाजपेयी ने बड़ा दिलचस्प जवाब दिया। उन्होंने कहा, "तीन नाम जोड़ने से नारा ठीक नहीं बनता। नारा लगाने में कठिनाई होती है इसलिए जोशी का नाम नहीं जोड़ा जाता।"